
	[image: RZS_logo3]
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
10. seje upravnega odbora Ribiške zveze Slovenije
Seja je potekala 6. decembra 2018 ob 16.00 uri v prostorih gostišča Maček, Spodnje Gameljne, Ljubljana-Šmartno. 

	Prisotni:
	

	- člani UO RZS:
	predsednik dr. Miroslav ŽABERL, člani: Bojan JAVORNIK, Igor KLOBOVES, Marko LIPOVŽ, Zoran MARKO, Peter SOLAR, Djordje VUČKOVIĆ in Branko ZELIČ.

	-  nadzorni odbor:
	Drago ŠKERGET

	-  strokovna služba RZS:
	mag. Igor MILIČIĆ, Nuška BOŽIČNIK

	-  vabljeni: 
	/

	Opravičili odsotnost:
	

	-  člani UO RZS:
	Aleš MEZEK, Branko NOVAK

	-  strokovna služba RZS:
Neupravičeno odsoten:               
	Ivica SUSMAN
Igor HOLY



Sejo je vodil predsednik Miroslav Žaberl. Od desetih je bilo prisotnih 8 članov UO; seja je bila sklepčna. 

Predlagan je bil sledeči dnevni red:
1. Pregled zapisnikov 9. seje UO RZS ter 11.,12., in 13. (koresp.) seje UO. 
2. Pregled zapisnikov komisij 
2.1. zapisnik 5. seje URS.
2.2. zapisnik 13. (koresp.) seje KPR. 
3. Dogovor o realizaciji  sklepov izredne skupščine RZS. 
4. Finančno poročilo za čas januar – november 2018. 
5. Sestanek z državnim sekretarjem  MOP z dne 7.11. 2018.
6. Sestanek z državno sekretarko MKGP z dne 22.11. 2018.
7. Predlog delovne skupine RZS za HE – nadaljnji ukrepi glede škod po delovanju HE. 
8. Seznanitev – predlog sprememb Pravilnika RZS o tekmovanjih v šp.ribolovu in Pravil o tekmovanjih v LRP.
9. Sestanek RAJP – Juvanje, 19.10. 2018.  
10. Razno:
- javni razpis za  podelitev javnega pooblastila – višje oblike usposabljanja, 
- poročilo:  Life projekti 26.10.2018,
- poročilo:  seja EAA Oslo 19.11. 2018,
- konferenca o obnovljivih virih DS RS 29.11.2018.

Predsednik RZS je predlagal razširitev dnevnega reda, in sicer pod točko 10 bi obravnavali še imenovanje inventurne komisije in na pobudo M. Lipovža pod točko Razno še nekaj besed o sestanku Zavoda za varstvo narave in Zavoda za ribištvo glede RGN. Pri koresp. zapisnikih pa bi dodal še nekaj besed o skupščini OKS-ZŠZ, kar so člani dobili v dodatnem gradivu.  

Razširjeni dnevni red je bil sprejet soglasno. 

AD 1
Pregled zapisnikov 9. seje UO RZS ter 11.,12., in 13. (koresp.) seje UO 
Člani UO so zapisnike dobili v pisni obliki. Pripomb ni bilo. Vsi sklepi 9. seje, razen št. 7, so bili realizirani. Predsednik predlaga, da se realizacija tega sklepa, ki se nanaša na predlog kandidata za prostovoljca leta (Državni svet) prenese na naslednje leto in predlagani kandidat Brane Zelič ostane isti. 
P. Solar je opozoril še na popravek v 5. točki zapisnika 9. seje UO, ki ga je bilo potrebno uskladiti.  
Predsednik poroča, da ima OKS letos volilno skupščino, kjer je kandidat za predsednika samo eden, dosedanji predsednik. Predlaga, da njegovo kandidaturo RZS podre, saj deluje v interesu (nas) manjših društev. 
Sprejet je bil:
Sklep 1: prisotni člani UO RZS potrjujejo zapisnik 9. redne in 11., 12. ter 13. korespondenčne seje UO.

AD 2
Pregled zapisnikov komisij
· zapisnik 5. seje UrO
Zapisnik so člani dobili v pisni obliki. Predsednik UrO predlaga razrešitev uredniškega odbora, da se bo v bodoče lahko delovalo, kot je bilo potrjeno na skupščini, ter da se predlaga nove člane, ki bodo delovali v interesu Ribiške zveze. Priznanje, ki ga je uredniški odbor zasnoval,  je smiselno dokončati ter dati v potrditev upravnemu odboru. 
P. Solar pove, da na Uro ni bil sprejet noben sklep, ki ga ne bi mogli potrditi. Iz vsebine pa se vidi, da organizacijska struktura nekaterim v organih ni jasna, in da posegajo na kompetence, ki so v pristojnosti drugih. Očitek, da se upravni odbor ni opredelil do ključnih vprašanj uredniškega odbora, je neutemeljen, saj so se tako upravni, nadzorni odbor kot tudi skupščina opredelili do le-teh. 
D. Škerget navaja, da kot organ ne moremo nikomur preprečit, da bi pravico šli iskati na sodišče. Do tega se upravni odbor ne more opredeljevati. Če kdorkoli meni, da ga je nekdo užalil, bo šel na sodišče, o čemer noben organ znotraj RZS ne more presojati. 
Predsednik doda, da je upravni odbor jasno odločil, da prispevki, kot je bil objavljen, ne sodijo v glasilo, kar mora tako Uro kot odgovorni urednik upoštevati. 
M. Lipovž meni, da bi upravni odbor moral biti kritičen do določenih navedb Uro, saj niso skladne z odločitvami UO in do določene mere škodujejo Ribiški zvezi.
· zapisnik 13. (koresp.) seje KPR 
Zapisnik so članu dobili v pisni obliki.
Po razpravi je bil sprejet:
Sklep 2: prisotni člani UO RZS potrjujejo zapisnika 5. seje UrO in 13. koresp. seje KPR.

AD 3

Dogovor o realizaciji  sklepov izredne skupščine RZS
Sklepi skupščine:

· sklep 20: Skupščina RZS je zadolžila upravni odbor, da preuči še druge možnosti za selitev prostorov RZS, preuči aktualnost predloga LZS in da se o pridobljenih ugotovitvah odloči  na redni skupščini RZS marca 2019. 
Predlaga, da komisija za gospodarska in finančna vprašanja v sodelovanju s strokovno službo do 15. februarja 2019 preuči druge možnosti selitve prostorov (npr. ZRD Ljubljana, prostori, kjer je tudi Planinska zveza).
· sklep 22: organi glasila so dolžni spoštovati ničelno toleranco, ko gre za vprašanja osebne integritete in dostojanstva posameznikov v prispevkih za objavo v glasilu Ribič.
Predsednik poudari, da sklep velja takoj in so se ga dolžni držati vsi organi glasila in odgovorni urednik.
· Sklep 23: uredništvo glasila takoj pripravi predlog uredniške politike, ki bo zasledoval zahteve in  potrebe ribičev in bo v skladu z vsebino, ki jo določa 8. člen Pravilnika o izdajanju glasila Ribiške zveze Slovenije Ribič ter ga posreduje v potrditev UO.
· Sklep 24: predsednik RZS naj zagotovi takšno organizacijo dela strokovne službe, ki bo dejansko  omogočila izvajanje 1. člena Programske zasnove glasila Ribič. 
· Sklep 25: upravni odbor zagotovi takšno kadrovsko sestavo Uredniškega odbora, ki bo zagotavljala prevladujoč vpliv izdajatelja glasila oziroma njihovih uporabnikov in   sprejme vse ostale potrebne organizacijske, kadrovske in finančne ukrepe.
Vodstvo RZS nima pregleda, kateri prispevki pridejo do odgovornega urednika in slišati je očitke ribičev, da njihovi prispevki ali niso objavljeni ali pa so bili krajšani. Posledično je potrebno vzpostaviti pregled, kateri prispevki pridejo na RZS. S tem dosežemo tudi preprečitev morebitne arbitrarnosti. Iz pravilnika zelo jasno izhaja, da o zavrnitvi posameznega prispevka odloča uredniški odbor. 
I. Kloboves pove, da je do sedaj o vsem odločal odgovorni urednik in ni želel vmešavanja drugih. 
P. Solar predlaga, da se vsaj enkrat na leto zahteva poročilo, kateri članki se ne objavljajo in kakšni so razlogi za to. Tukaj ne gre za omejevanje medijske svobode, ki mu jo daje zakonodaja, ampak za to, da se spoštuje tudi interne akte RZS. Opozori še, da se v zadnjih letih RZS za celotno izdajanje glasila Ribič namenja tretjino proračuna, kar je veliko več kot v preteklih mandatih.
M. Lipovž vpraša, če ima v katerem koli aktu pooblastila, da lahko o vsem odloča urednik sam. I. Kloboves odgovori, da je urednik odgovoren najprej uredniškemu odboru ter potem vodstvu. 
M. Žaberl podpre predlog I. Klobovesa, da se razreši uredniški odbor in predlaga novo sestavo, kjer bo I. Kloboves predsednik in D. Ornik, B. Zagožen, P. Weibl, urednik pa člani. Predlaga še, da se ustanovi delovna skupina, ki bo pripravila organizacijske, kadrovske in finančne ukrepe na področju izdajanja glasila in spletnih strani. Pojavlja se vprašanje dviga stroškov avtorskih honorarjev, avtorjem–neribičem, ki niso zaposleni moramo plačevati še dodatne visoke stroške. Ugotoviti je potrebno, kakšno je stanje, in kaj bi bilo potrebno storiti.  
Upravni odbor je sprejel naslednje sklepe: 
Sklep 3: Komisija za gospodarska in finančna vprašanja, ob sodelovanju strokovne službe 	   RZS, do 15. februarja preuči in pripravi gradivo o morebitnih drugih možnostih selitve 	   prostorov RZS.
Sklep 4:  Uredniški odbor pripravi predlog uredniške politike do 30.1.2019 in ga posreduje v    	    potrditev UO RZS.
Sklep 5:  Odgovornemu uredniku se izdaja naslednje naročilo:
· Odgovorni urednik je dolžan vzpostaviti in voditi pregledno evidenco vseh prispelih prispevkov za objavo v glasilu Ribič.
· Odgovorni urednik je dolžan pred oddajo prispevkov za posamezno številko glasila Ribič seznaniti in vsebino prispevkov uskladiti s predsednikom uredniškega odbora, v njegovi odsotnosti pa s sekretarjem RZS.
· O morebitni zavrnitvi posameznega prispevka, ki domnevno ni skladen s publicističnimi izhodišči, programsko zasnovo ali uredniško politiko, dokončno odloči uredniški odbor.
Sklep 6: Razreši se dosedanje člane UO in se za nove člane UO imenuje: Igor KLOBOVES 		 (predsednik),  Drago ORNIK (RD Maribor),  Egon  DOLENC (RD Renče),  Boštjan P. 	ZAGOŽEN ( RD Šempeter),  Peter WEIBL (RD Visoko) in odgovorni urednik. 

Sklep 7: Imenuje se delovna skupina za pripravo analize in predloge organizacijskih, finančnih in kadrovskih ukrepov na področju izdajanja glasila in ureditve internetne strani v sestavi:
1. Igor KLOBOVES, predsednik
2. Egon DOLENC, RD Renče
3. Boštjan P. ZAGOŽEN, RD Šempeter.
Delovne naloge skupine:
- analiza stroškov, njihova struktura in razlog za dvig v zadnjih letih vrednotenje prispevkov, merila oz. njihovo spoštovanje, verifikacija stroškov in možnost izvajanja nadzora, ocena izvajanja cenika in njegova realnost, primerjava stroškov s stroški drugih civilnih združenj; 
- analiza delovnih procesov na delovnem mestu odgovorni urednik, vsebinska in količinska primerjava nalog ki izhajajo iz sistemizacije delovnega mesta in dejanskega izvajanja nalog;
- predlog ukrepov za racionalizacijo poslovanja pri izdajanju glasila Ribič ter internetne strani in izvajanju drugih nalog odg. urednika;
- delovna skupina izvede tudi druge naloge, potrebne za celovito analizo in predloga organizacijskih, finančnih in kadrovskih ukrepov na področju izdajanja glasila in ureditve internetne strani.
Delavci strokovne službe so dolžni sodelovati s člani delovne skupine in jim nuditi vse potrebne informacije in podatke za izvedbo nalog. 

AD 4
Finančno poročilo za čas januar – november 2018
Finančno poročilo so člani dobili v pisni obliki. Predsednik poroča, da je bila RZS v tem obdobju varčna. Leto bo zaključila pozitivno. Ob tem predlaga, da se za tekmovalce pripravi enotne majice, ki jih bodo tekmovalci dobili ob odhodu na prvenstva, ter da se natisne še publikacija za mlade.
B. Javornik predlaga, da se izbere kvalitetne majice, ki bodo služile dlje časa. Hkrati pa želi, da se del sredstev, ki je pri tekmovalcih ostalo, prenese v naslednje leto. 
Po krajši razpravi je bil sprejet:

Sklep 8: UO se je seznanil s finančnim poročilom RZS za čas januar–november 2018 in ga   	      potrjuje.

AD 5
Sestanek z državnim sekretarjem  MOP z dne 7.11. 2018
Poročilo je bilo priloženo gradivu za sejo. Na ministrstvu se je ekipa novega državnega sekretarja z ribiškimi problematikami zgolj seznanila. Ustrezne odgovore bodo poslali po pošti. Videti pa je, da se nekaj dogaja na področju vodnih povračil, saj so prosili za mnenje Zavod za ribištvo. P. Solar je nad tem mnenjem presenečen, saj se očitno niso posvetovali s prizadetimi RD in kot se iz mnenja da razbrati, se ZZRS noče postaviti na stran ribičev. Vprašanje ali predstavlja športni ribolov  posebno rabo vode, ostaja nerešeno.

Sklep 9: UO se je seznanil s poročilom o sestanku z državnim sekretarjem MOP z dne 7. 11.  	 2018 in ga potrjuje. 

AD 6
Sestanek z državno sekretarko MKGP z dne 22.11. 2018
Poročilo so člani dobili v pisni obliki. Pogovor je bil tukaj bolj vsebinski. 
B. Javornik pozove, da se ministrstvo izjasni glede nadzora tekmovanj ter uporabe mrež za shranjevanje rib »čuvaric«. Pozvali so jih, da usmerijo nadzor tudi na komercialne ribnike, kjer prihaja do še večjih težav. Ministrstvo je predlagalo spremembo pravilnikov o ribolovnem režimu.

Sklep 10: UO se je seznanil s poročilom o sestanku z državno sekretarko MKGP z dne 22. 11. 	   2018.
AD 7
Predlog delovne skupine RZS za HE – nadaljnji ukrepi glede škod po delovanju HE
Poročilo s sestanka so člani dobili v pisni obliki. Vsebuje napotke, kako škode preprečiti in kako v ravnati, če pride do le-teh. V uvodu so navedli preventivne ukrepe, ki so namenjeni tako Komisiji za ekologijo kot tudi Komisiji za usposabljanja, saj je treba ribiške družine o tem poučit. B. Javornik predlaga, da se ti dokumenti uporabijo pri izvajanju višjih oblik usposabljanja (r. čuvaji, gospodarji). 

Sklep 11: UO se je seznanil s predlogom delovne skupine RZS za HE in ga potrjuje.

AD 8
Seznanitev – predlog sprememb Pravilnika RZS o tekmovanjih v šp.ribolovu in Pravil o tekmovanjih v LRP.
Predloge so člani dobili v pisni obliki. Bistvo je, da ni več razlike med tekmami – ali je na državnem ali družinskem nivoju – za vse veljajo enaka pravila. Inšpektorji bodo morali upoštevati tudi enotni pristop. Pravila so zavezujoča za vse organizatorje tekem. Novost je, da bodo ribiške družine morale registrirati vse tekmovalce, ne samo tiste na državnem nivoju. Za te je potrebno dogovoriti tudi višino registracije. Prav tako se bo spremenilo koledarsko leto, začelo se bo že 1. 1. v letu in končalo z zadnjim decembrom v letu. Vsi potencialni tekmovalci morajo biti seznanjeni 14 dni pred temo. Novi pravilnik stopi v veljavo 1. 1. 2019. 

Po razpravi so člani sprejeli
[bookmark: _GoBack]
Sklep 12: UO je potrdil predlagane spremembe Pravilnika RZS o tekmovanjih v športnem ribolovu ter spremembe Pravil o tekmovanjih v LRP. Strokovna služba RZS čim prej obvesti vse RD s spremnim dopisom o spremembah v predlaganih aktih ter objavi čistopise na spletni strani RZS. 

Sklep 13: UO je določil registracijsko takso za tekmovalce ki bodo tekmovali na ravni ribiške družine v znesku 5,00 eur za leto 2019.  
 
AD 9
Sestanek RAJP – Juvanje, 19.10. 2018
Poročilo so člani dobili v pisni obliki. 
Po krajši razpravi so člani sprejeli 

Sklep 14: UO se je seznanil s poročilom in sklepi zapisnika RAJP, v Juvanju 19. 10. 2018 in   	   nalaga imenovanim v zapisniku in strokovni službi realizacijo sklepov vezanih na 	  RZS.

AD 10

Imenovanje inventurne komisije.
Popis opravi komisija v sestavi:
- predsednik:	Igor MILIČIĆ (sekretar RZS),
- član:	Peter WEIBL (RD Visoko),
- član:	Miroslav ROŠKER (RD Straža-Sava).
V primeru opravičene odsotnosti katerega od navedenih članov imenuje UO nadomestna člana:
- Janez HVALE (RD Barje),
- Rajko ZAJC (RD Medvode).
Fizični popis mora biti opravljen po stanju 31. 12. 2018 v času od 20. decembra 2018 do 6. januarja 2019, obračun popisa pa do 16. januarja 2019. 

Sklep 15: Člani upravnega odbora potrdijo sestavo inventurne komisije, ki jo sestavljajo Igor Miličić 	   (predsednik) ter Peter Weibl in Miroslav Rošker (člana). Popis se opravi v času od 20. 	  	  decembra 2018 in 6. januarja 2019. 

AD 11

Razno:
· javni razpis za  podelitev javnega pooblastila – višje oblike usposabljanja
V uradnem listu je bil objavljen 16. 11. 2018. Prijaviti se je potrebno do 14. 12. 2018 za dobo desetih let. Večjih razlik ni, vidi pa se, da se zahtevnost stopnjuje. 
· poročilo:  Life projekti 26.10.2018
Poročilo so člani dobili v pisni obliki. 
· poročilo:  seja EAA Oslo 19.11. 2018
Seje se je udeležil sekretar RZS, ki je predstavil osnutek uradnega stališča EAA  glede vprašanja vpliva hidroelektrarn na ribištvo. 
· križanci, najdaljša lovna mera
Zavod za varstvo narave navaja, da RGN-ji niso skladni z 12-letnim planom ribiškega upravljanja, ki naj bi določal zmanjševanje vlaganja šarenke in krapa, tujerodne vrste pa naj ne bi imele najmanjše lovne mere in neomejen uplen. 
P. Solar odgovarja, da se ne spomni, da bi program določal česa takega, ga bo pa potrebno pregledati. Stališče RZS naj bo, da se ribiške družine temu uprejo. 
I. Kloboves: ribogojnica Povodje je že 12 let brez bolezni. Če bi želeli gojiti ribo za vlaganje, bi jo morali sanirati. Sedaj bodo poskusili  s spremembo zakona. 
P. Solar odgovarja, da je težava, ki se na terenu kaže ta, da gre za ekonomsko diskriminacijo. Državo je treba pripraviti, da Slovenijo uredi kot cono proste bolezni. 

Vsi sklepi so bili sprejeti soglasno. Seja je bila končana ob 18.30 uri.
	
zapisala:
	

	Nuška BOŽIČNIK
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL




Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

